**แผนการจัดกิจกรรมและพัฒนา**

**นักเรียนนายร้อยตำรวจ**

**ประจำปีงบประมาณ ๒๕๖๑**

**หลักการและเหตุผล แผนการจัดกิจกรรมพัฒนานักเรียนนายร้อยตำรวจ**

**ของ กองบังคับการปกครอง โรงเรียนนายร้อยตำรวจ**

พระราชบัญญัติการศึกษาแห่งชาติ พ.ศ.2542 แก้ไขเพิ่มเติม (ฉบับที่ 2) พ.ศ.2545 ได้กำหนดจุดมุ่งหมายและหลักการของการจัดการศึกษาที่มุ่งเน้นคุณภาพและมาตรฐาน โดยกำหนดรายละเอียดไว้ในหมวด 6 มาตรฐานและการประกันคุณภาพการศึกษา ซึ่งประกอบด้วย “ระบบการประกันคุณภาพภายใน” และ “ระบบการประกันคุณภาพภายนอก” เพื่อใช้เป็นกลไกในการผดุงรักษาคุณภาพและมาตรฐานของสถาบันอุดมศึกษา ทั้งนี้ การประกันคุณภาพการศึกษาภายใน เป็นการสร้างระบบและกลไกในการพัฒนา ติดตาม ตรวจสอบ และประเมินการดำเนินงานของสถานศึกษาให้เป็นไปตามนโยบาย เป้าหมาย และยกระดับคุณภาพตามมาตรฐานที่กำหนด โดยสถานศึกษาหรือหน่วยงานต้นสังกัด เพื่อนำไปสู่การพัฒนาคุณภาพและมาตรฐานการศึกษา ตลอดจนเพื่อรองรับการประเมินคุณภาพภายนอก

พระราชบัญญัติโรงเรียนนายร้อยตำรวจ พ.ศ.2551 มาตรา 5 ให้โรงเรียนนายร้อยตำรวจเป็นสถาบันอุดมศึกษาเฉพาะทางของรัฐที่จัดการศึกษาระดับปริญญาตามกฎหมายว่าด้วยการศึกษาแห่งชาติ และเป็นส่วนราชการในสังกัดสำนักงานตำรวจแห่งชาติ และมาตรา 7 กำหนดว่าโรงเรียนนายร้อยตำรวจเป็นสถาบันอุดมศึกษาเฉพาะทางด้านวิชาชีพตำรวจ มีวัตถุประสงค์เพื่อผลิตบุคลากรในวิชาชีพตำรวจตามความต้องการของสำนักงานตำรวจแห่งชาติ ให้การศึกษาส่งเสริมวิชาการ และวิชาชีพชั้นสูงทำการสอนการวิจัยการฝึกอบรมและให้บริการทางวิชาการแก่สังคมโดยเน้นทักษะความเชี่ยวชาญด้านการบังคับใช้กฎหมายและวิชาชีพตำรวจเป็นสำคัญ ซึ่งโรงเรียนนายร้อยตำรวจดำเนินการให้การศึกษาตามหลักสูตรหลัก คือ หลักสูตรนักเรียนนายร้อยตำรวจ พ.ศ.2549 ปรับปรุงแก้ไข พ.ศ.2551 และในปีการศึกษา 2556 ได้ปรับปรุงหลักสูตรดังกล่าว เป็นหลักสูตรรัฐประศาสนศาสตรบัณฑิต สาขาวิชาการตำรวจ (Bachelor Public Administration Program in Police Science)

หลักสูตรรัฐประศาสนศาสตรบัณฑิต สาขาวิชาการตำรวจ (Bachelor Public Administration Program in Police Science)พ.ศ.2556 มีโครงสร้างหลักสูตรแบ่งเป็น 3 ภาค คือ ภาควิชาการ ภาคการฝึก และภาคกิจกรรมเสริมหลักสูตร หลักสูตรรัฐประศาสนศาสตรบัณฑิต เป็นหลักสูตรทางด้านวิชาชีพตำรวจ ที่เน้นทักษะความเชี่ยวชาญด้านการตำรวจและการบังคับใช้กฎหมาย โรงเรียนนายร้อยตำรวจมีหน้าที่หลักในการจัดการศึกษาและดำเนินการฝึกนักเรียนนายร้อยตำรวจให้เป็นผู้มีความรู้ความสามารถในวิชาการตำรวจ และการบริหารงานตำรวจ มีความรู้ความเข้าใจในด้านกฎหมายสำหรับการปฏิบัติงานตำรวจ และมีความรอบรู้ในแขนงวิชาการขั้นอุดมศึกษาอื่นๆ ที่เกี่ยวข้อง เพื่อพัฒนาชีวิต และเอื้อต่อการนำไปประกอบวิชาชีพตำรวจ รวมทั้งหล่อหลอมให้มีคุณลักษณะทางกาย และคุณธรรมประจำใจ เป็นผู้ที่มีสุขภาพพลานามัยสมบูรณ์ทางด้านร่างกาย จิตใจ และอารมณ์ มีบุคลิกภาพที่สอดคล้องกับสังคมและวัฒนธรรมอันดีงามของไทย มีความกล้าหาญ อดทน เชื่อมั่นในตนเอง มีวิจารณญาณในการตัดสินใจที่ถูกต้อง ยึดถือหลักศีลธรรมและจรรยาบรรณในวิชาชีพตำรวจเป็นแนวทางในการประพฤติตนและปฏิบัติงาน สืบทอดแบบธรรมเนียมตำรวจ ด้วยความสำนึกในเกียรติวินัยและความรับผิดชอบต่อหน้าที่ มีความซื่อสัตย์สุจริต พร้อมที่จะเสียสละเพื่อประโยชน์ของส่วนรวมและยึดมั่นในการรักษากฎหมายและความสงบเรียบร้อยของสังคม ด้วยความเสมอภาคและเป็นธรรมซึ่งนักเรียนนายร้อยตำรวจที่สำเร็จการศึกษา จะได้รับปริญญารัฐประศาสนศาสตรบัณฑิต (การตำรวจ) รวมทั้งดำเนินการฝึกอบรมในหลักสูตรต่าง ๆ ตามที่ได้รับมอบหมายจากสำนักงานตำรวจแห่งชาติ เพื่อบรรจุเป็นข้าราชการตำรวจชั้นสัญญาบัตรในสังกัดสำนักงานตำรวจแห่งชาติ

กองบังคับการปกครอง โรงเรียนนายร้อยตำรวจ ได้ใช้หลักสูตรรัฐประศาสนศาสตรบัณฑิต สาขาวิชาการตำรวจ (Bachelor Public Administration Program in Police Science)พ.ศ.2556 , คู่มือนักเรียนนายร้อยตำรวจ และคู่มือฝ่ายกิจกรรมนักเรียน เป็นกรอบแนวทางในการจัดทำแผนการจัดกิจกรรมพัฒนานักเรียนนายร้อยตำรวจ ประจำปีงบประมาณ พ.ศ.2561 โดยวางแผนการจัดกิจกรรมให้มีสัดส่วนที่เหมาะสมและไม่กระทบต่อการเรียนการสอนของนักเรียนนายร้อยตำรวจ รวมถึงให้นักเรียนนายร้อยตำรวจมีส่วนร่วมตามระเบียบโรงเรียนนายร้อยตำรวจว่าด้วยสโมสรนักเรียนนายร้อยตำรวจ พ.ศ.2552เพื่อให้หน่วยในสังกัดกองบังคับการปกครอง โรงเรียนนายร้อยตำรวจ ใช้เป็นแนวทางในการปฏิบัติราชการ และสอดคล้องกับการตรวจประเมินการประกันคุณภาพการศึกษาภายใน ตามเกณฑ์ของสำนักงานคณะกรรมการอุดมศึกษา (สกอ.) สำนักงานรับรองมาตรฐานและประเมินคุณภาพการศึกษา (องค์กรมหาชน) และเกณฑ์ของโรงเรียนนายร้อยตำรวจ

**ข้อมูลทั่วไป**

**กองบังคับการปกครองโรงเรียนนายร้อยตำรวจ**

กองบังคับการปกครอง โรงเรียนนายร้อยตำรวจ เป็นส่วนราชการที่จัดตั้งขึ้นตามประกาศโรงเรียนนายร้อยตำรวจ เรื่อง การแบ่งส่วนราชการเป็นคณะสถาบันศูนย์หรือส่วนราชการที่เรียกชื่ออย่างอื่นในโรงเรียนนายร้อยตำรวจ พ.ศ.2552 มีหน้าที่ตามพันธกิจ 3 ด้าน คือ

1.ปกครองบังคับบัญชาและให้คำปรึกษาแนะนำ แก่นักเรียนนายร้อยตำรวจ นักเรียนอบรม และนักเรียนเตรียมทหารในส่วนของสำนักงานตำรวจแห่งชาติ

2.ดำเนินการกิจกรรมนักเรียน พัฒนาบุคลิกภาพและนันทนาการ จิตวิทยา และภาวะผู้นำ แก่นักเรียนนายร้อยตำรวจ นักเรียนอบรม ละนักเรียนเตรียมทหารในส่วนของสำนักงานตำรวจแห่งชาติ

3. ส่งเสริมและสนับสนุนการฝึกอบรมตามหลักสูตรปกติ หลักสูตรพิเศษโครงการกิจกรรม อันเป็นพันธกิจของสถาบัน

**โครงสร้างการบริหารงาน กองบังคับการปกครอง โรงเรียนนายร้อยตำรวจ ประกอบด้วย**

๑. **ฝ่ายปกครอง ๑** มีหน้าที่ และรับผิดชอบเกี่ยวกับการปกครองบังคับบัญชา และให้คำปรึกษาแนะนำแก่นักเรียนนายร้อยตำรวจชั้นปีที่ ๑, ๒, ๓, ๔ รวมทั้งงานอื่นๆ ที่ได้รับมอบหมายตามกฎหมาย กฎ ระเบียบ ข้อบังคับ และคำสั่งของผู้บังคับบัญชา

๒. **ฝ่ายปกครอง ๒** มีหน้าที่และรับผิดชอบเกี่ยวกับการปกครองบังคับบัญชา และให้คำปรึกษาแนะนำแก่นักเรียนอบรมตามหลักสูตรการฝึกอบรมเพื่อบรรจุและแต่งตั้งเป็นข้าราชการตำรวจชั้นสัญญาบัตรทุกหลักสูตร และหลักสูตรพิเศษตามที่สำนักงานตำรวจแห่งชาติมอบหมาย รวมทั้งงานอื่นๆ ที่ได้รับมอบหมายตามกฎหมาย กฎ ระเบียบ ข้อบังคับ และคำสั่งของผู้บังคับบัญชา

๓. **ฝ่ายปกครอง ๓**  มีหน้าที่และรับผิดชอบเกี่ยวกับการปกครองบังคับบัญชา และให้คำปรึกษาแนะนำแก่นักเรียนเตรียมทหาร ตามแนวทางการปกครองของโรงเรียนเตรียมทหาร รวมทั้งงานอื่นๆ ที่ได้รับมอบหมายตามกฎหมาย กฎ ระเบียบ ข้อบังคับ และคำสั่งของผู้บังคับบัญชา

๔. **ฝ่ายกิจกรรมนักเรียน** มีหน้าที่และรับผิดชอบเกี่ยวกับงานกิจกรรมนักเรียน งานพัฒนาบุคลิกภาพ งานจิตวิทยาและภาวะผู้นำ งานนันทนาการ รวมทั้งงานอื่นๆ ที่ได้รับมอบหมายตามกฎหมาย กฎ ระเบียบ ข้อบังคับ และคำสั่งของผู้บังคับบัญชา

๕. **ฝ่ายอำนวยการ** มีหน้าที่และรับผิดชอบเกี่ยวกับงานธุรการ งานทะเบียนพล งานการเงิน งานพัสดุ งานแผนและงบประมาณ งานประกันคุณภาพการศึกษา งานเทคโนโลยีสารสนเทศ รวมทั้งงานอื่นๆ ที่ได้รับมอบหมายตามกฎหมาย กฎ ระเบียบ ข้อบังคับ และคำสั่งของผู้บังคับบัญชา

**แผนการจัดกิจกรรมพัฒนานักเรียนนายร้อยตำรวจ**

**กองบังคับการปกครองโรงเรียนนายร้อยตำรวจ**

หลักสูตรรัฐประศาสนศาสตรบัณฑิต วิชาการตำรวจ ใช้ระยะเวลาในการสำเร็จการศึกษา 4 ปี จำนวนหน่วยกิต รวมตลอดหลักสูตร ไม่น้อยกว่า 168 หน่วยกิต โครงสร้างหลักสูตร แบ่งเป็น

1. หมวดวิชาศึกษาทั่วไป 30 หน่วยกิต
2. หมวดวิชาเฉพาะ 132 หน่วยกิต
3. หมวดวิชาเลือกเสรี 6 หน่วยกิต

รายวิชาในหลักสูตร แบ่งเป็น

1. **หมวดวิชาศึกษาทั่วไป**

* กลุ่มวิชาสังคมศาสตร์
* กลุ่มวิชาภาษา
* กลุ่มวิชามนุษยศาสตร์
* กลุ่มวิชาวิทยาศาสตร์กับคณิตศาสตร์

1. **หมวดวิชาเฉพาะ**

* กลุ่มวิชาการบริหาร
* กลุ่มวิชากฎหมาย
* กลุ่มวิชาการสืบสวนสอบสวน
* กลุ่มวิชาการป้องกันปราบปราม
* กลุ่มวิชาการจราจร
* กลุ่มวิชาการฝึก
* กลุ่มการฝึกตำรวจ
* กลุ่มการฝึกพลศึกษา

1. **หมวดวิชาเลือกเสรี**

**ง. การฝึกหลักสูตรพิเศษโดยไม่นับหน่วยกิต**ประกอบด้วย หมวดหลักสูตรบังคับ 6 หลักสูตร และหมวดหลักสูตรเลือก 1 หลักสูตร รวม 7 หลักสูตร ดังนี้.-

หมวดหลักสูตรบังคับ

1. หลักสูตรการต่อต้านปราบปรามการก่อความไม่สงบ
2. หลักสูตรนักเรียนนายร้อยตำรวจฝึกรับใช้ประชาชนในชนบท
3. หลักสูตรการฝึกหัดปฏิบัติงานตำรวจ
4. หลักสูตรการฝึกหัดงานสอบสวน
5. หลักสูตรการเสริมสร้างประสบการณ์วิชาชีพ
6. หลักสูตรนักเรียนนายร้อยตำรวจสัมผัสปัญหาชุมชนหรือหลักสูตรอื่นๆ ที่โรงเรียนนายร้อยตำรวจกำหนด

หมวดหลักสูตรเลือก

1. หลักสูตรการโดดร่ม หรือ
2. หลักสูตรพิเศษอื่น ๆ ที่โรงเรียนนายร้อยตำรวจ กำหนด

**จ. ภาคกิจกรรมเสริมหลักสูตร**

แผนการจัดกิจกรรมพัฒนานักเรียนนายร้อยตำรวจ ได้กำหนดกรอบแนวทางตามหลักสูตรรัฐประศาสนศาสตรบัณฑิต วิชาการตำรวจ หมวด จ. ซึ่งมีรายละเอียดดังนี้.-

**จ.การฝึกหลักสูตรพิเศษโดยไม่นับหน่วยกิตภาคกิจกรรมเสริมหลักสูตร**

1. การบรรยายพิเศษ
2. กายบริหารและกีฬา
3. การทดสอบสมรรถภาพร่างกาย
4. การฝึกหัดพิมพ์ดีด
5. การฝึกหัดขับรถยนต์และรถจักรยานยนต์
6. การฝึกตรวจท้องที่
7. การฝึกหัดเป็นผู้ช่วยนายตำรวจฝ่ายปกครอง
8. การฝึกอบรมแบบธรรมเนียมตำรวจ
9. การฝึกอบรมพัฒนาจิตใจและปรับพื้นฐาน

(10) การฝึกหัดพัฒนาสังคม

(11) การฝึกอบรมพัฒนาบุคลิกภาพและมารยาทสังคม

(12) องค์กรของนักเรียนนายร้อยตำรวจ

(13) การเสริมสร้างจิตสำนึกเพื่อพัฒนาตนเองและสังคม

(14) การส่งเสริมการอ่านหนังสือนอกเวลา

**ปฏิทินแผนการจัดกิจกรรมพัฒนานักเรียนนายร้อยตำรวจ**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **ลำดับ** | **ภารกิจการปฏิบัติ** | **ปี 2560** | | | **ปี 2561** | | | | | | | | |
| **ต.ค.** | **พ.ย.** | **ธ.ค.** | **ม.ค.** | **ก.พ.** | **มี.ค.** | **เม.ย.** | **พ.ค.** | **มิ.ย.** | **ก.ค.** | **ส.ค.** | **ก.ย.** |
| 1. | การบรรยายพิเศษ |  |  |  |  |  |  |  |  |  |  |  |  |
| 2. | กายบริหารและการกีฬา |  |  |  |  |  |  |  |  |  |  |  |  |
| 3. | การทดสอบสมรรถภาพร่างกาย |  |  |  |  |  |  |  |  |  |  |  |  |
| 4. | การฝึกหัดพิมพ์ดีด |  |  |  |  |  |  |  |  |  |  |  |  |
| 5. | การฝึกหัดขับรถยนต์และรถจักรยานยนต์ (โอน ศฝต.) |  |  |  |  |  |  |  |  |  |  |  |  |
| 6. | การฝึกตรวจท้องที่ |  |  |  |  |  |  |  |  |  |  |  |  |
| 7. | การฝึกหัดเป็นผู้ช่วยนายตำรวจฝ่ายปกครอง |  |  |  |  |  |  |  |  |  |  |  |  |
| 8. | การฝึกอบรมแบบธรรมเนียมตำรวจ |  |  |  |  |  |  |  |  |  |  |  |  |
| 9. | การฝึกอบรมพัฒนาจิตใจและปรับพื้นฐาน |  |  |  |  |  |  |  |  |  |  |  |  |
| 10. | การฝึกหัดพัฒนาสังคม |  |  |  |  |  |  |  |  |  |  |  |  |
| 11. | การฝึกอบรมพัฒนาบุคลิกภาพและมารยาทสังคม |  |  |  |  |  |  |  |  |  |  |  |  |
| 12. | องค์กรของนักเรียนนายร้อยตำรวจ |  |  |  |  |  |  |  |  |  |  |  |  |
| 13. | การเสริมสร้างจิตสำนึกเพื่อพัฒนาตนเองและสังคม |  |  |  |  |  |  |  |  |  |  |  |  |
| 14. | การส่งเสริมการอ่านหนังสือนอกเวลา |  |  |  |  |  |  |  |  |  |  |  |  |

**วัตถุประสงค์ในการจัดทำแผนการจัดกิจกรรมพัฒนานักเรียนนายร้อยตำรวจ**

1. เพื่อให้มีกรอบและแนวทางที่ชัดเจนในการดำเนินการด้านการพัฒนานักเรียนนายร้อยตำรวจ

2. เพื่อให้ตอบสนองตามนโยบายของโรงเรียนนายร้อยตำรวจ โดยคำนึงถึงการจัดกิจกรรมให้มีสัดส่วนที่เหมาะสมและไม่กระทบต่อการเรียนการสอนของนักเรียนนายร้อยตำรวจ ตามกรอบมาตรฐานคุณวุฒิระดับอุดมศึกษาแห่งชาติ

3. เพื่อส่งเสริมและสนับสนุนให้จัดกิจกรรมพัฒนานักเรียนนายร้อยตำรวจให้ครบอย่างน้อย 4 ประเภท ตามที่กำหนดไว้ในคู่มือการประกันคุณภาพการศึกษาภายในโรงเรียนนายร้อยตำรวจ ได้แก่กิจกรรมต่าง ๆ ดังนี้.-

|  |  |  |
| --- | --- | --- |
| **ลำดับ** | **ประเภทกิจกรรม** | **กิจกรรมที่กำหนดในแผน** |
| 1. | กิจกรรมส่งเสริมคุณลักษณะบัณฑิตที่พึงประสงค์ที่กำหนดโดยสถาบัน | 1. การบรรยายพิเศษ  2. การฝีกหัดพิมพ์ดีด  3. การฝึกตรวจท้องที่  4. การฝึกหัดเป็นผู้ช่วยนายตำรวจฝ่ายปกครอง  5. การฝึกอบรมแบบธรรมเนียมตำรวจ  6. การฝึกอบรมพัฒนาบุคลิกภาพและ  มารยาทสังคม  7. องค์กรของนักเรียนนายร้อยตำรวจ  8. การส่งเสริมการอ่านหนังสือนอกเวลา |
| 2. | กิจกรรมกีฬาหรือการส่งเสริมสุขภาพ | 9. กายบริหารและการกีฬา  10. การทดสอบสมรรถภาพร่างกาย |
| 3. | กิจกรรมบำเพ็ญประโยชน์และรักษาสิ่งแวดล้อม | 11. การฝึกหัดพัฒนาสังคม  11.1) กิจกรรมจิตอาสา  11.2) กิจกรรมบริจาคโลหิต  11.3) กิจกรรมบำเพ็ญประโยชน์ |
| 4. | กิจกรรมเสริมสร้างคุณธรรมและจริยธรรม | 12. การฝึกอบรมพัฒนาจิตใจและปรับพื้นฐาน |
| 5. | กิจกรรมส่งเสริมศิลปะและวัฒนธรรม | 13.การเสริมสร้างจิตสำนึกเพื่อพัฒนาตนเอง  และสังคม  13.1) โครงการอุปสมบทหมู่ นรต.  และข้าราชการตำรวจ  13.2) โครงการทัศนศึกษารอยวัฒนธรรม  13.3) กิจกรรมพิธีสาบานตนต่อพระพุทธมหามณีรัตนปฏิมากร ณ วัดพระศรีรัตนศาสดาราม |

4. เพื่อส่งเสริมให้ นรต.มีความพร้อมทางด้านร่างกาย โดยมีผลการทดสอบอยู่ในเกณฑ์ที่กำหนด

5. เพื่อส่งเสริมให้ นรต.มีจิตสาธารณะ รู้จักการเสียสละ และบำเพ็ญประโยชน์ต่อส่วนรวม

แผนการจัดกิจกรรมพัฒนานักเรียนนายร้อยตำรวจ แบ่งการจัดกิจกรรมตามชั้นปี ได้ดังนี้.-

|  |  |  |
| --- | --- | --- |
| **ลำดับ** | **ชั้นปี** | **กิจกรรมที่กำหนดในแผน** |
| 1. | นรต.ชั้นปีที่ 1(ขันตีอุตสาหะ) | 1.1 การฝึกหัดพิมพ์ดีด  1.2 การฝึกอบรมพัฒนาจิตใจและปรับพื้นฐาน  1.3 การเสริมสร้างจิตสำนึกเพื่อพัฒนาตนเองและสังคม  - โครงการทัศนศึกษารอยวัฒนธรรม |
| 2. | นรต.ชั้นปีที่ 2(วิจัยกรณี) | 2.1 การฝึกหัดพิมพ์ดีด (ทบทวน)  2.2 การเสริมสร้างจิตสำนึกเพื่อพัฒนาตนเองและสังคม  - โครงการทัศนศึกษารอยวัฒนธรรม |
| 3. | นรต.ชั้นปีที่ 3(รักษ์วินัย) | 3.1 การฝึกหัดพิมพ์ดีด (ทบทวน)  3.2 การฝึกหัดเป็นผู้ช่วยนายตำรวจฝ่ายปกครอง  3.3 การฝึกอบรมพัฒนาบุคลิกภาพและมารยาทสังคม |
| 4. | นรต.ชั้นปีที่ 4(เกียรติศักดิ์) | 4.1 การเสริมสร้างจิตสำนึกเพื่อพัฒนาตนเองและสังคม  - กิจกรรมพีธีสาบานตนต่อพระพุทธมหามณีรัตนปฏิมากร ณ วัดพระศรีรัตนศาสดาราม |
| 5. | นรต.ชั้นปีที่ 1-4 | 5.1 การบรรยายพิเศษ  5.2กายบริหารและการกีฬา  5.3 การทดสอบสมรรถภาพร่างกาย  5.4 การฝึกตรวจท้องที่  5.5 การฝึกอบรมแบบธรรมเนียมตำรวจ  5.6 การฝึกหัดพัฒนาสังคม  -กิจกรรมจิตอาสา  -กิจกรรมบริจาคโลหิต  - กิจกรรมบำเพ็ญประโยชน์  5.7 องค์กรของนักเรียนนายร้อยตำรวจ  5.8 การเสริมสร้างจิตสำนึกเพื่อพัฒนาตนเองและสังคม  - โครงการอุปสมบทหมู่ข้าราชการตำรวจและ นรต.  5.9 การส่งเสริมการอ่านหนังสือนอกเวลา |

1. การบรรยายพิเศษ

|  |  |  |  |  |  |
| --- | --- | --- | --- | --- | --- |
| **ลำดับ** | **วัตถุประสงค์** | **การดำเนินการ** | **ตัวชี้วัด** | **ผู้รับผิดชอบ** | **ระยะเวลา** |
| 1. | 1. เพื่อปลูกฝังให้ นรต.มีคุณธรรม จริยธรรม และการแก้ปัญหาในสังคม  2. เพื่อเสริมสร้างความรู้ความเข้าใจในด้านที่เป็นประโยชน์ต่อ นรต. | 1. รับนโยบายจากผู้บังคับบัญชาหรือได้รับการประสานจากหน่วยงานภายนอก  2. ประสานงานกับหน่วยงานทั้งภายในและภายนอกหน่วย  3. ดำเนินการขออนุมัติจัดบรรยายพิเศษและทำหนังสือเชิญวิทยากรบรรยายให้ นรต.รับฟังอย่างน้อยเดือนละ 1 ครั้ง หรือตามความเหมาะสมเช่น การบรรยายพิเศษแก่ นรต.ชั้นปีที่ 4 เรื่อง ประสบการณ์ในการทำงานสืบสวน, หลักการสืบสวนเบื้องหลังคดีสำคัญ, กฎหมายน่ารู้สู่นายตำรวจใหม่, การบรรยายพิเศษแก่ นรต.ชั้นปีที่ 1-4 เรื่อง การวางแผนการออมที่ดีเพื่ออนาคตที่มั่นคง, การสืบสวนจับกุมคดีปล้นธนาคารกรุงเทพฯ, โครงการ รร.นรต.ปลอดบุหรี่, โครงการหนึ่งคนให้หลายคนรับของสภาการชาดไทย, บรรยายพิเศษ กบข., การบรรยายพิเศษมารยาทและวัฒนธรรมไทย, การคบเพื่อนต่างเพศ, ตำรวจไทยใต้ร่มพระบารมี, ตำรวจกับการเมืองฯ  4. ประสานหน่วยงานที่เกี่ยวข้องและตรวจสอบความพร้อมของสถานที่จัดบรรยาย  5. จัดบรรยายพิเศษตามกำหนด  6. ดำเนินการด้านเอกสารเพื่อหักล้างเงินยืมต่าง ๆ และส่งใบเสร็จรับเงินค่าจัดซื้อจัดจ้างของที่ระลึกและค่าตอบแทนวิทยากร  7. ประเมินผลและรายงานผลการปฏิบัติต่อผู้บังคับบัญชา | เชิงปริมาณ  - นรต.เข้าร่วมโครงการไม่น้อยกว่าร้อยละ 80  เชิงคุณภาพ  - นรต.ได้รับแนวทางและความรู้ที่เป็นประโยชน์สามารถนำไปปรับใช้ในการรับราชการได้เป็นอย่างดี | กจ.บก.ปค.  ปค.1 บก.ปค. | ตลอดภาคการศึกษา |

2. กายบริหารและการกีฬา

|  |  |  |  |  |  |
| --- | --- | --- | --- | --- | --- |
| **ลำดับ** | **วัตถุประสงค์** | **การดำเนินการ** | **ตัวชี้วัด** | **ผู้รับผิดชอบ** | **ระยะเวลา** |
| 2. | 1. เพื่อส่งเสริมให้นักเรียนนายร้อยตำรวจมีความรู้ความเข้าใจในการออกกำลังกายที่เหมาะสมและมีทัศนคติที่ถูกต้องเกี่ยวกับพฤติกรรมการดูแลรักษาสุขภาพ  2. เพื่อเสริมสร้างทักษะในด้านสุขภาพพลานามัย การกีฬา ความมีน้ำใจเป็นนักกีฬา  3. เพื่อเสริมสร้างความสามัคคีในหมู่คณะของนักเรียนนายร้อยตำรวจทั้ง 4 ชั้นปี  4. เพื่อฝึกการบริหารจัดการด้านกีฬา การจัดเตรียมนักกีฬา เพื่อเป็นประสบการณ์และประโยชน์สำหรับนำไปใช้หลังจบการศึกษา ในการจัดการแข่งขันกีฬาระดับสถานีตำรวจต่อไปในอนาคต | ด้านกายบริหาร  - ทำการฝึกนักเรียนนายร้อยตำรวจชั้นปีที่ 1-4เป็นประจำทุกวัน รวม 8 ภาคการศึกษา สัปดาห์ละ 2 ชั่วโมง  - กายบริหารหรือเต้นแอโรบิค  - กายบริหารคีตมวยไทย  ด้านการกีฬา  1. เสนอขออนุมัติโครงการ  2. แต่งตั้งคณะกรรมการดำเนินการโครงการ  3. ดำเนินการตามโครงการโดยการแข่งขันกีฬา 7 ประเภท ได้แก่ ฟุตบอลชาย, บาสเกตบอลชาย, แชร์บอลหญิง, ว่ายน้ำ, ยูโด, เพาะกายชาย และชกมวย (มวยไทยและมวยสากล)  4. ติดตามประเมินผล | เชิงปริมาณ  1. นรต.สามารถเป็นผู้นำกายบริหารได้  2. นรต.สามารถเป็นผู้นำคีตมวยไทยได้ 10 ท่า  เชิงคุณภาพ  - นรต.มีความสามัคคีและมีน้ำใจเป็นนักกีฬา และมีสุขภาพร่างกายที่แข็งแรงและสมบูรณ์ | ปค.1 บก.ปค. | ตลอดภาคการศึกษา |

3. การทดสอบสมรรถภาพทางร่างกาย

|  |  |  |  |  |  |
| --- | --- | --- | --- | --- | --- |
| **ลำดับ** | **วัตถุประสงค์** | **การดำเนินการ** | **ตัวชี้วัด** | **ผู้รับผิดชอบ** | **ระยะเวลา** |
| 3. | 1. เพื่อเสริมสร้างสมรรถภาพทางร่างกายและจิตใจให้แข็งแรง มีพลานามัยสมบูรณ์  2. เพื่อเตรียมร่างกายให้มีความพร้อมสำหรับเข้ารับการฝึกหลักสูตรต่าง ๆ | 1. กำหนดการทดสอบสมรรถภาพร่างกาย  2. แจ้ง นรต.เข้ารับการทดสอบตามวัน เวลา ที่กำหนด  3. ดำเนินการทดสอบ ซึ่งตามอำนาจหน้าที่ของส่วนราชการโรงเรียนนายร้อยตำรวจ กำหนดให้ บก.ปค.และ ศฝต.มีหน้าที่และความรับผิดชอบเกี่ยวข้องกัน และใช้เกณฑ์ในการทดสอบเป็นแบบมาตรฐานวิทยาศาสตร์การกีฬา แบ่งเป็น  การทดสอบรายบุคคล  -สถานีที่ 1 ดันพื้น  -สถานีที่ 2 ลุก-นั่ง  -สถานีที่ 3 ดึงข้อราวเดี่ยว  -สถานีที่ 4 วิ่งระยะ 1,000 เมตร  การทดสอบประเภทกลุ่มหรือชุด เพื่อสร้างความสามัคคี และมุ่งหวังให้รู้จักตักเตือนดูแลกันต่อหมู่คณะ  -การทดสอบประจำเดือน นรต.วิ่งระยะทาง 10 กม.ได้ตามระยะเวลาที่กำหนด (นรต.ชายไม่เกิน 55 นาที และ นรต.หญิง ไม่เกิน 65 นาที)  4. รายงานผลการทดสอบ | เชิงปริมาณ  - นรต.เข้าร่วมการทดสอบ คิดเป็นร้อยละ 100และมีเกณฑ์คะแนนผ่านเกณฑ์  เชิงคุณภาพ  - นรต.มีสุขภาพแข็งแรงพร้อมที่จะเข้ารับการฝึกหลักสูตรพิเศษ | ปค.1 บก.ปค.  . | ตลอดภาคการศึกษา |

4. การฝึกหัดพิมพ์ดีด

|  |  |  |  |  |  |
| --- | --- | --- | --- | --- | --- |
| **ลำดับ** | **วัตถุประสงค์** | **การดำเนินการ** | **ตัวชี้วัด** | **ผู้รับผิดชอบ** | **ระยะเวลา** |
| 4. | 1. เพื่อเพิ่มพูนทักษะวิชาชีพพนักงานสอบสวน  2. เพื่อส่งเสริมและสนับสนุนการฝึกปฏิบัติราชการให้ได้ผลสมความมุ่งหมายตามหลักสูตร | 1. ประชุมพิจารณาตารางสอน นรต.ชั้นปีที่ 1 ภาคการศึกษาที่ 2  2. ประสานกับอาจารย์ผู้สอน  3. ประชุมวางแผนและมอบหมายอาจารย์ผู้รับผิดชอบแต่ละห้องเรียน  4. ขออนุมัติจัดสอนวิชาพิมพ์ดีดสัมผัสแก่ นรต.ชั้นปีที่ 1  5. ประสานหน่วยงานที่เกี่ยวข้อง เพื่อเตรียมความพร้อมในการจัดสอน จัดทำแบบรายงานผลการเรียนและแบบประเมินผล  6. ขออนุมัติปฏิบัติงานนอกเวลาราชการ  7. ขออนุมัติยืมเงินค่าสอนประจำเดือน  8. ดำเนินการจัดสอนและส่งหลักฐานหักล้างเงินยืม  9. ขอเบิกค่าปฏิบัติงานนอกเวลาราชการ  10. ประเมินผลวิเคราะห์ด้วยโปรแกรม SPSS/FW  11. รายงานผลการจัดสอนวิชาพิมพ์ดีดต่อผู้บังคับบัญชา | เชิงปริมาณ  - **นรต.ชั้นปีที่ 1** สามารถพิมพ์ดีดได้ 20 คำ/นาที, **นรต.ชั้นปีที่ 2** พิมพ์ได้ 25 คำ/นาที, **นรต.ชั้นปีที่ 3** พิมพ์ได้ 30 คำ/นาทีและเมื่อขึ้นเป็น **นรต.ชั้นปีที่ 4**สามารถพิมพ์ดีดได้ 35 คำ/นาที  เชิงคุณภาพ  - นรต.ชั้นปีที่ 1 สามารถพิมพ์ดีดได้ และมีความชำนาญมากขึ้น โดยสามารถพิมพ์สัมผัสได้อย่างถูกต้อง นำไปใช้ในการปฏิบัติงานเมื่อสำเร็จการศึกษาได้ | กจ.บก.ปค. | ต.ค.-ม.ค. |

5. การฝึกหัดขับรถยนต์และรถจักรยนต์

( โอนไปศูนย์ฝึกตำรวจตามประกาศโรงเรียนนายร้อยตำรวจ เรื่อง การแบ่งส่วนราชการเป็นคณะสถาบันศูนย์หรือส่วนราชการที่เรียกชื่ออย่างอื่นในโรงเรียนนายร้อยตำรวจ (ฉบับที่ 2) พ.ศ.2558 )

6. การฝึกตรวจท้องที่

|  |  |  |  |  |  |
| --- | --- | --- | --- | --- | --- |
| **ลำดับ** | **วัตถุประสงค์** | **การดำเนินการ** | **ตัวชี้วัด** | **ผู้รับผิดชอบ** | **ระยะเวลา** |
| 6. | 1. เพื่อส่งเสริมและพัฒนาองค์ความรู้ ทักษะ ให้แก่นักเรียนนายร้อยตำรวจด้านการตรวจท้องที่  2. เพื่อพัฒนาผลผลิต (นายตำรวจ) ให้มีคุณลักษณะตามที่ รร.นรต.พึงประสงค์ ด้านการปฏิบัติงานตำรวจ และมีความเชื่อมั่นในตนเอง  3. สามารถนำไปใช้ในการปฏิบัติหน้าที่ในอนาคต | 1. จัดทำโครงการกำหนดเขตตรวจและยามสายตรวจให้แก่ นรต.ชั้นปีที่ 1-4 ทั้งสายตรวจเดินเท้า, สายตรวจรถจักรยาน, สายตรวจรถยนต์, นายยาม, และยามประจำจุด  2. ประชุมชี้แจง นรต.กำหนดแนวทางปฏิบัติ  3. จัดนายตำรวจตรวจประเมิน  4. รายงานผลการปฏิบัติทุกวันที่ 2 ของเดือน | เชิงปริมาณ  - นรต.ชั้นปีที่ 1-4 เข้ารับการฝึกหัดผ่านทุกนายได้ครบทุกหน้าที่  เชิงคุณภาพ  1. นรต.ชั้นปีที่ 1-4 สามารถนำความรู้ที่ได้ไปประยุกต์ใช้ในการปฏิบัติงานได้อย่างมี ประสิทธิภาพ  2.นรต.ชั้นปีที่ 1-4 ทดสอบความรู้การปฏิบัติผ่าน 60% ของงานในหน้าที่ดังนี้.-  1) สายตรวจรถยนต์,  2) ร้อยเวรป้องกันปราบปราม  3) นายยาม/ผู้ช่วยนายยาม 4) สายตรวจจักรยาน  5) สายตรวจเดินเท้า  6) สายตรวจประจำจุด | ปค.1 บก.ปค. | ตลอดปีการศึกษา |

7. การฝึกหัดเป็นผู้ช่วยนายตำรวจฝ่ายปกครอง

|  |  |  |  |  |  |
| --- | --- | --- | --- | --- | --- |
| **ลำดับ** | **วัตถุประสงค์** | **การดำเนินการ** | **ตัวชี้วัด** | **ผู้รับผิดชอบ** | **ระยะเวลา** |
| 7. | 1. ช่วยเสริมสร้างและฝึกหัดให้นักเรียนนายร้อยตำรวจ มีความรู้ ความเข้าใจ ในระบบการปกครองบังคับบัญชาของสำนักงานตำรวจแห่งชาติ  2. ฝึกหัดการบริหารงานขั้นต้นตามสายงานการปกครองบังคับบัญชา  3. ให้มีความเข้าใจบทบาทหน้าที่และแนวทางการปกครอง  4. รู้จักการทำงานเป็นกลุ่มและวิธีการแก้ไขปัญหาอย่างมีประสิทธิภาพ  5. เสริมสร้างความรู้ในจิตวิทยาการให้คำปรึกษาเบื้องต้นแก่นักเรียนนายร้อยตำรวจ  6. เสริมสร้างความรู้ในการบริหารร่างกายตามหลักวิทยาศาสตร์การกีฬา  7. เสริมสร้างให้มีวาทศิลป์ในการพูดและจูงใจนักเรียนนายร้อยตำรวจ  8. เสริมสร้างให้มีบุคลิกภาพในการเป็นผู้นำ | 1. คณะกรรมการคัดเลือกนักเรียนผู้บังคับบัญชา ได้ร่วมพิจารณาคัดเลือก นรต.ชั้นปีที่ 3 ที่ได้ผ่านการประเมินค่าลักษณะผู้นำ ตามระเบียบ รร.นรต.ว่าด้วยการประเมินค่าลักษณะผู้นำฯ พ.ศ.2543  2. กองร้อยที่ 3 ดำเนินการประเมินค่าคุณลักษณะผู้นำของ นรต. ก่อนถึงกำหนด 1 เดือน  3. รายงานผลการประเมินค่าลักษณะผู้นำ และเสนอแผนการคัดเลือกฯ เพื่อพิจารณา  4. ดำเนินการคัดเลือกฯ ช่วงเดือน ธ.ค.-ม.ค. มอบหมายให้ กจ.บก.ปค.จัดอบรมนักเรียนผู้บังคับบัญชา  5. มอบหมายให้นักเรียนผู้บังคับบัญชาทดลองปฏิบัติหน้าที่ตามกองร้อยต่าง ๆ | เชิงปริมาณ  - นรต.เข้ารับการคัดเลือกเป็นนักเรียนผู้บังคับบัญชา เต็มจำนวน (45 นาย)  เชิงคุณภาพ  1.นรต.สามารถทำหน้าที่ช่วยเหลือในการปกครองบังคับบัญชา ควบคุมดูแลความประพฤติ และระเบียบของ นรต.และ นอร.  2.นักเรียนผู้บังคับบัญชาสามารถปฏิบัติงานตามที่ผู้บังคับบัญชามอบหมายได้ เข้าใจหลักคิด และหลักการปกครองบังคับบัญชาที่ถูกต้อง | ปค.1 บก.ปค.  กจ.บก.ปค. | พ.ย.-ธ.ค. |

8. การฝึกอบรมแบบธรรมเนียมตำรวจ

|  |  |  |  |  |  |
| --- | --- | --- | --- | --- | --- |
| **ลำดับ** | **วัตถุประสงค์** | **การดำเนินการ** | **ตัวชี้วัด** | **ผู้รับผิดชอบ** | **ระยะเวลา** |
| 8. | วัตถุประสงค์  1. เพื่อให้นักเรียนนายร้อยตำรวจมีความรู้ความเข้าใจและเกิดทักษะรู้ในการปฏิบัติเกี่ยวกับการฝึกอบรมธรรมเนียมตำรวจ  2. เพื่อให้นักเรียนนายร้อยตำรวจมีความรู้ความเข้าใจจากการฝึกแบบธรรมเนียมตำรวจ จนสามารถนำไปปฏิบัติได้อย่างถูกต้อง และสามารถนำความรู้ไปเผยแพร่ต่อได้ | 1.นายตำรวจปกครอง มีหน้าที่ฝึกอบรมแบบธรรมเนียมตำรวจ กวดขันความประพฤติ ระเบียบวินัยอบรมปลูกฝังคุณธรรมจริยธรรม อบรมปลูกฝังความคิดและค่านิยมอันดีงาม ให้แก่ นรต.ในช่วงเวลาที่เห็นสมควร ตลอดปีการศึกษาโดยเฉลี่ยสัปดาห์ละ 2 ชั่วโมง ในหัวข้อต่อไปนี้.-  **-ชั้นปีที่ 1**ภารกิจประจำวัน, การจัดระเบียบกองร้อย, สิทธิและหน้าที่ของ นรต., การปฏิบัติตัวของนักเรียนใหม่, ระบบอาวุโส, สายบังคับบัญชา, ระเบียบการแต่งเครื่องแบบ, ระเบียบการลงทัณฑ์, ระเบียบการลา, การเข้ายามรักษาการณ์, กิจกรรมของสภานักเรียน, สโมสรนักเรียนและชมรมต่าง ๆ, การปฏิบัติต่อ นรต.ชั้นสูง, การปฏิบัติต่อเพื่อนร่วมรุ่น, การปฏิบัติตนต่อผู้บังคับบัญชา, การปฏิบัติตนต่อเพื่อนร่วมงาน, ความก้าวหน้าในอาชีพ, การรู้จักกาลเทศะ, การปฏิบัติต่อสุภาพสตรีหรือเพื่อนต่างเพศ, มารยาททางสังคม, สุภาพบุรุษสามพราน, การทำงานเป็นทีม, โทษของอบายมุข, โทษของการสูบบุหรี่, การคบเพื่อน, การรักษาสุขภาพอนามัย, ความรับผิดชอบ, ความซื่อสัตย์สุจริต, ความยุติธรรม, ความเสียสละ, ความกตัญญูกตเวที, ความประหยัด, ความอดทน, ความขยันหมั่นเพียร, ความสามัคคี, ความมีวินัย, มีหิริโอตัปปะ, พรหมวิหาร4 ศีลห้า, หลักศาสนาทั่ว ๆ ไป ที่เป็นประโยชน์ในการดำเนินชีวิต อุดมคติของตำรวจ การปฏิบัติตนเป็นตำรวจที่ดี, ความคิดอุดมการณ์ | เชิงปริมาณ  - นรต.เข้ารับการฝึกอบรมแบบธรรมเนียมตำรวจ ไม่น้อยกว่าร้อยละ 80 ของชั่วโมงการศึกษาทั้งหมดของวิชา  เชิงคุณภาพ  1.นรต.มีความรู้และความเข้าใจและวิธีแสวงหาความรู้เกี่ยวกับหลักการที่สำคัญ ทั้งในเชิงทฤษฎีและปฏิบัติ  2.นรต.มีความรู้ความเข้าใจในเนื้อหาวิชาที่สอน โดยวัดผลจากการสอบผ่านเกินร้อยละ 80 | ปค.1 บก.ปค. | ตลอดภาคการศึกษา |

8. การฝึกอบรมแบบธรรมเนียมตำรวจ

|  |  |  |  |  |  |
| --- | --- | --- | --- | --- | --- |
| **ลำดับ** | **วัตถุประสงค์** | **การดำเนินการ** | **ตัวชี้วัด** | **ผู้รับผิดชอบ** | **ระยะเวลา** |
|  |  | ความรักชาติ,การเคารพเทิดทูนสถาบันพระมหากษัตริย์, การดำเนินชีวิตเศรษฐกิจพอเพียงและหัวข้ออื่น ๆ ที่เห็นสมควร เช่น  การแสดงความเคารพ, การรับสัญญาณมือและการเป่านกหวีด, การเคารพธงชาติและการชักธงชาติ, ธงชัยและธงที่ใช้ในกิจกรรมตำรวจและวิทยาศาสตร์การกีฬา  **-ชั้นปีที่ 2** การปฏิบัติต่อรุ่นน้อง, การปฏิบัติต่อผู้ใต้บังคับบัญชา, การคบเพื่อนต่างเพศ, ลักษณะคุณภาพชีวิต, มนุษยสัมพันธ์, มวลชนสัมพันธ์, วิเคราะห์สถานการณ์เกี่ยวกับกิจการตำรวจในปัจจุบัน, สุภาพบุรุษสามพราน และหัวข้ออื่น ๆ ที่เห็นสมควร เช่น การป้องกันการคุกคามทางเพศในที่ทำงาน, การใช้โซเซียลมีเดียและโทรศัพท์มือถือ, กองเกียรติยศ, บันทึกประจำวัน, โครงการปรัชญาเศรษฐกิจพอเพียง, การประชุมในที่ตำรวจ, การพูดในที่ประชุม, จักร 4, การฝึกความฉลาดทางอารมณ์ (EQ), การฝึกความฉลาดในการต่อสู้ปัญหา (AQ)และอบรมทบทวนหัวข้อของ นรต.ชั้นปีที่ 1 ตามที่เห็นสมควร |  |  |  |

8. การฝึกอบรมแบบธรรมเนียมตำรวจ

|  |  |  |  |  |  |
| --- | --- | --- | --- | --- | --- |
| **ลำดับ** | **วัตถุประสงค์** | **การดำเนินการ** | **ตัวชี้วัด** | **ผู้รับผิดชอบ** | **ระยะเวลา** |
|  |  | -**ชั้นปีที่ 3**การพัฒนาหน่วยงาน, การพัฒนาชุมชน, ลักษณะภรรยาตำรวจที่ดี, การเลือกคู่ครอง, การเตรียมตัวเป็นครูฝึก, การพูดในที่ชุมชน, การพูดต่อหน้าประชาชน, สุภาพบุรุษสามพราน และหัวข้ออื่น ๆ ตามที่เห็นสมควร เช่น การเงินส่วนบุคคล, การขจัดความเครียด, มารยาทในการรับประทานอาหารและการเข้าสังคม, จิตวิทยาการให้บริการ, เทคนิคการตั้งใจรับฟัง, การเป็นประธานในที่ประชุม, อิทธิบาท 4 และอบรมทบทวนหัวข้อของ นรต.ชั้นปีที่ 1 และ 2 ตามที่เห็นสมควร  **-ชั้นปีที่ 4**การปฏิบัติตัวของนายตำรวจใหม่, การแก้ปัญหาในการปฏิบัติงาน, การดำเนินชีวิตในครอบครัว, การเตรียมตัวฝึกงานสอบสวน, การบริการประชาชน, การบริหารเวลา, ศิลปะในการประสานงานกับหน่วยงานอื่น, วิเคราะห์บุคคลตัวอย่างปัจจุบัน, สุภาพบุรุษสามพราน และหัวข้ออื่น ๆ ตามที่เห็นสมควร เช่นค่านิยมหลักตามปรัชญาเศรษฐกิจพอเพียง, วิทยาศาสตร์การกีฬา, จิตวิทยาการให้บริการ, การเป็นประธานในที่ประชุม, การเป็นพิธีกรทางศาสนาและงานรื่นเริง, มารยาทสังคมและการรับประทานอาหาร, พรหมวิหาร 4, บรรยายสรุปในหน้าที่ตำรวจ, บรรยายพิเศษ และอบรมทบทวนหัวข้อของ นรต.ชั้นปีที่ 1,2 และ 3 ตามที่เห็นสมควร |  |  |  |

9. การฝึกอบรมพัฒนาจิตใจและปรับพื้นฐาน

|  |  |  |  |  |  |
| --- | --- | --- | --- | --- | --- |
| **ลำดับ** | **วัตถุประสงค์** | **การดำเนินการ** | **ตัวชี้วัด** | **ผู้รับผิดชอบ** | **ระยะเวลา** |
| 9. | วัตถุประสงค์  1. เพื่อให้นักเรียนใหม่ได้ปรับตัวก่อนเข้ารับการศึกษา และลดปัญหาการลาออกภายหลัง  2. เพื่อปรับพื้นฐานของร่างกาย ความอดทน อดกลั้น ให้สามารถเข้ารับการเรียนการฝึกต่อไปได้  3. เพื่อให้ผู้เข้ารับการฝึกอบรม มีความรู้ความเข้าใจในหลักธรรมของพระพุทธศาสนาทำให้เกิดปัญญาสามารถนำไปแก้ไขปัญหาได้  4. เพื่อให้ผู้เข้ารับการฝึกอบรมสามารถเป็นผู้นำ  ศาสนพิธีได้  5. นรต.มีทักษะในการทำสมาธิเพื่อเตรียมตัวปฏิบัติ  หน้าที่และผ่อนคลายหลังปฏิบัติหน้าที่ได้ | 1. กำหนดการปรับพื้นฐานและพัฒนาจิตใจ นรต.ใหม่  - แผนการรับนักเรียนใหม่  - แผนการปรับพื้นฐานนักเรียนใหม่  - แผนการอบรมพัฒนาจิตใจให้กับนักเรียนใหม่  - กิจกรรมรดน้ำขอพรผู้ปกครองและผู้บังคับบัญชา  2. ขออนุมัติผู้บังคับบัญชา  3. เตรียมความพร้อมอาคาร/ สถานที่/ วัสดุ/เครื่องใช้/ เครื่องแต่งกายนักเรียนใหม่  4. ดำเนินการปรับพื้นฐานและพัฒนาจิตใจ  5. รายงานผลการปฏิบัติ | ด้านปริมาณ  นรต.ชั้นปีที่ ๑ (นรต.ใหม่) เข้าร่วมกิจกรรมทุกนาย  ด้านคุณภาพ  ๑.นรต.ใหม่ มีความรู้ ความเข้าใจในหลักธรรมของพระพุทธศาสนา เกิดศรัทธา และปัญญา สามารถนำไปแก้ปัญหาได้  2.นรต.ใหม่มีสมรรถภาพร่างกาย จิตใจ ที่แข็งแรง สมบูรณ์ มีความอดทน อดกลั้น พร้อมที่จะเข้ารับการศึกษาต่อไป  3.นรต.มีความสามารถทำสมาธิเพื่อรักษาสติของตนเองได้  4.นรต.มีความสามารถเป็นผู้นำทาง  ศาสนพิธีในพิธีมงคลและอวมงคลได้ | ปค.1 บก.ปค. | เม.ย. |

10. การฝึกหัดพัฒนาสังคม

|  |  |  |  |  |  |
| --- | --- | --- | --- | --- | --- |
| **ลำดับ** | **วัตถุประสงค์** | **การดำเนินการ** | **ตัวชี้วัด** | **ผู้รับผิดชอบ** | **ระยะเวลา** |
| 10. | วัตถุประสงค์  1. เพื่อฝึกให้ นรต.เป็นตำรวจผู้ใช้ประชาชนและมีจิตอาสา  พัฒนาสังคม (Corporate social responsibility)  2. เพื่อสร้างความตระหนักและปลูกจิตสำนึกของ นรต.ให้เห็นความสำคัญของการมีส่วนร่วมและรับผิดชอบต่อปัญหาของชุมชนและสังคม  3. เพื่อให้นรต.รู้รักความสามัคคี ความเสียสละ ความเอื้อเฟื้อเผื่อแผ่ ส่งเสริมการใช้เวลาว่างให้เป็นประโยชน์ และเป็นการประชาสัมพันธ์ รร.นรต.  4. เพื่อฝึกให้ นรต.เป็นผู้มี  มนุษยสัมพันธ์ที่ดีรู้จักเอาใจเขามาใส่ใจเรา การเข้าหามวลชนท้องถิ่น และชาวบ้านในที่ต่าง ๆ อีกทั้งสร้างภาพลักษณ์องค์กรที่ดี การสร้างความร่วมมือกับผู้นำท้องถิ่นต่าง ๆ | 10.1 กิจกรรมจิตอาสา  1. ขออนุมัติจัดกิจกรรมด้านการพัฒนาสังคมต่อผู้บังคับบัญชา  2. ประสานหน่วยงานเพื่อขอรับการสนับสนุน เช่น ขอรับการสนับสนุนรถโรงเรียนพร้อมน้ำมันเชื้อเพลิงและพลขับเพื่อทำกิจกรรม และการขอเบิกเบี้ยเลี้ยงค่าอาหารสำหรับ นรต.ที่เข้าร่วมกิจกรรม  3. ดำเนินการตามโครงการ โดยเป็นการรวมตัวของ นรต.ที่มีจิตใจเสียสละเพื่อสังคม ชนบท ผู้ขาดแคลนยากไร้ ในที่ต่าง ๆ ทั่วประเทศ โดยการนำความรู้ สิ่งของ และความช่วยเหลือต่าง ๆ รวมไปถึงความบันเทิงสนุกสนานไปมอบให้ โดยมีทั้งกิจกรรมภายในและภายนอก รร.นรต.  4. รายงานผลการปฏิบัติให้ผู้บังคับบัญชาทราบ | ด้านปริมาณ  นรต.อาสาพัฒนาสังคมเข้าร่วมกิจกรรมตามความสมัครใจครบทุกนาย (1 นาย/1ครั้ง/ภาคการศึกษา)  ด้านคุณภาพ  นรต.มีจิตอาสาและมีจิตสำนึกความรับผิดชอบต่อส่วนรวมสร้างภาพลักษณ์ที่ดีให้องค์กร | ปค.1 บก.ปค. | ตลอดภาคการศึกษา |

10. การฝึกหัดพัฒนาสังคม

|  |  |  |  |  |  |
| --- | --- | --- | --- | --- | --- |
| **ลำดับ** | **วัตถุประสงค์** | **การดำเนินการ** | **ตัวชี้วัด** | **ผู้รับผิดชอบ** | **ระยะเวลา** |
| 10. | ๑.เพื่อปลูกฝังให้ นรต.มีความเสียสละ มีจิตอาสา พัฒนาตนเองและสังคม  2. เพื่อพัฒนานรต.ให้มีคุณลักษณะตามที่ ตร.พึงประสงค์ ด้านเสียสละเพื่อส่วนรวม | 10.2 กิจกรรมบริจาคโลหิต  ๑.หน่วยงานต่าง ๆ ขอรับการสนับสนุนการบริจาคโลหิต  2. ประชาสัมพันธ์ให้นรต.ร่วมบริจาคโลหิตตามจำนวนที่ร้องขอ โดยสอบถามความสมัครใจ  3.นรต. ร่วมสนับสนุนการบริจาคโลหิต  4. รายงานผลการปฏิบัติ  10.3 กิจกรรมบำเพ็ญประโยชน์  ๑. กำหนดการจัดกิจกรรม  ๒. กำหนดสถานที่ซึ่งเป็นศาสนสถานที่อยู่ในเขตพื้นที่ใกล้เคียง รร.นรต.  ๓. ประสานงานกับพื้นที่ที่จะให้  นอร.ออกไปศึกษาดูงานและบำเพ็ญสาธารณะประโยชน์ | ด้านปริมาณ  นรต.เข้าร่วมกิจกรรมเต็มจำนวนที่ได้รับการร้องขอ  ด้านคุณภาพ  นรต.มีคุณธรรม จริยธรรม มีจิตใจเสียสละเพื่อสังคมมากขึ้น | ทุกหน่วย | ตลอดภาคการศึกษา |

11. การฝึกอบรมพัฒนาบุคลิกภาพและมารยาทสังคม

|  |  |  |  |  |  |
| --- | --- | --- | --- | --- | --- |
| **ลำดับ** | **วัตถุประสงค์** | **การดำเนินการ** | **ตัวชี้วัด** | **ผู้รับผิดชอบ** | **ระยะเวลา** |
| 11. | 1. เพื่อให้ นรต.มีโอกาสพัฒนาบุคลิกภาพผู้นำ ฝึกทักษะด้านการพูด การแสดงออก การถ่ายทอดสารไปยังผู้ฟัง การพูดในที่ชุมชน การพูดในโอกาสต่าง ๆ การพูดสุนทรพจน์ และสามารถนำไปใช้ในชีวิตประจำวันได้  2. มีทักษะการเข้าสมาคม  ต่าง ๆ เช่น ไปร่วมงานเลี้ยง, งานประเพณี, งานสังคมต่าง ๆ ได้อย่างเหมาะสม  3. นรต.สามารถนำไปใช้ประโยชน์ในการปฏิบัติหน้าที่ราชการได้เป็นอย่างดี | 1. ประสานห้วงเวลาจัดสอนวิชาพัฒนาบุคลิกภาพและการฝึกพูดในที่ชุมชนกับฝ่ายปกครอง 1 บก.ปค.  2. ประสานวันเวลา และสถานที่ตามตารางสอนของ รร.นรต.กับอาจารย์สอนวิชาฝึกพูดในที่ชุมชน, มารยาท, การเข้าสังคม, การร่วมงานสโมสร, งานเลี้ยงสังสรรค์  3. ประชุมวางแผนและกำหนดเนื้อเรื่องที่สอน พร้อมกำหนดอาจารย์ผู้สอนแต่ละตอนเรียน  4. ขออนุมัติสอนวิชาพัฒนาบุคลิกภาพและฝึกพูดในที่ชุมชน พร้อมอนุมัติงบประมาณค่าสอน  5. ประสานหน่วยที่เกี่ยวข้อง เพื่อเตรียมความพร้อมในการจัดสอน โดยจัดเตรียม 1) คู่มือ 2) แบบประเมินผล 3) แบบประเมินอาจารย์ 4) เล่มรายชื่อของ นรต.ตอนเรียนที่ 1-4  6. ขออนุมัติยืมเงินค่าสอนและรางวัลการประกวดสุนทรพจน์  7. ดำเนินการจัดสอนและจ่ายค่าสอน  8. ส่งหลักฐานหักล้างเงินยืม  9. เก็บแบบประเมินผลวิเคราะห์ด้วยโปรแกรม SPSS/FW  10. รายงานผลการสอนวิชาพัฒนาบุคลิกภาพและการฝึกพูดในที่ชุมชน | เชิงปริมาณ  - นรต.เข้าร่วมโครงการทุกนายคิดเป็นร้อยละ 100  เชิงคุณภาพ  - นรต.สามารถนำความรู้ที่ได้รับไปใช้ในชีวิตประจำวันได้ | กจ.บก.ปค. | พ.ค.-ก.ค. |

12. องค์กรของนักเรียนนายร้อยตำรวจ

|  |  |  |  |  |  |
| --- | --- | --- | --- | --- | --- |
| **ลำดับ** | **วัตถุประสงค์** | **การดำเนินการ** | **ตัวชี้วัด** | **ผู้รับผิดชอบ** | **ระยะเวลา** |
| 12. | ๑.เพื่อฝึกหัดให้ นรต.มีความรู้และความเข้าใจในการปกครองตนเองในระบอบประชาธิปไตย  2. เพื่อให้ นรต.รู้จักการบริหารงานและการเป็นผู้นำ  มีความคิดริเริ่มสร้างสรรค์  มีความสามัคคีในหมู่คณะ ดำเนินกิจกรรมเสริมหลักสูตร  มีบุคลิกภาพ พลานามัย และมนุษยสัมพันธ์ที่ดี มีความรับผิดชอบต่อตนเองและสังคม | ๑.จัดทำคำสั่ง รร.นรต.แต่งตั้งคณะกรรมการบริหารสโมสร นรต.โดยกำหนดหน้าที่นโยบายในกิจกรรมนักเรียน รวมทั้งพิจารณาแผนงาน โครงการ และงบประมาณประจำปีของชมรม  เสนอต่อคณะนายตำรวจที่ปรึกษาสโมสรนักเรียน  2.คณะกรรมการบริหารสโมสร นรต.กำหนดนโยบาย จัดทำแผนงาน และโครงการ รวมทั้งงบประมาณ เสนอต่อคณะนายตำรวจเพื่อดำเนินกิจกรรม  3.เสนอการใช้จ่ายงบประมาณ ต่อ รร.นรต. และอนุมัติการใช้จ่ายเฉพาะงบในส่วนที่ได้จากการดำเนินการของสโมสรนักเรียน  4. จัดประชุม และรายงานผลการประชุมก่อนการจัดกิจกรรม  5. ดำเนินการจัดกิจกรรม และรายงานผลการปฏิบัติให้ผู้บังคับบัญชาทราบ | ด้านปริมาณ  คณะกรรมการบริหารสโมสร นรต. มีจำนวนครบตามตำแหน่ง  ด้านคุณภาพ  คณะกรรมการบริหารสโมสร สามารถดำเนินการตามนโยบายและแผนการบริหารสโมสร นรต.และเป็นไปตามสายการปกครองบังคับบัญชา | กจ.บก.ปค. | ตลอดภาคการศึกษา |

13. การเสริมสร้างจิตสำนึกเพื่อพัฒนาตนเองและสังคม

|  |  |  |  |  |  |
| --- | --- | --- | --- | --- | --- |
| **ลำดับ** | **วัตถุประสงค์** | **การดำเนินการ** | **ตัวชี้วัด** | **ผู้รับผิดชอบ** | **ระยะเวลา** |
| 13. | ๑.เพื่อเป็นการสืบทอดพระพุทธศาสนา รักษาขนบธรรมเนียมประเพณีอันดีงาม  2. เพื่อส่งเสริมให้ นรต.และข้าราชการตำรวจ มีโอกาสร่วมบำเพ็ญในบวรพระพุทธศาสนา  3. เพื่อให้ นรต.และข้าราชการตำรวจ ได้ศึกษาธรรมะ ฝึกตนเองให้เป็นผู้มีความอดทน มีความตั้งใจมั่นคงและมีความเพียร ไม่ย่อท้อต่ออุปสรรคต่างๆ  4. เพื่อปลูกฝังคุณธรรม จริยธรรม แก่ นรต. และข้าราชการตำรวจ ให้เป็นผู้มีคุณธรรมเพียบพร้อม มีปัญหาพิจารณาตัดสินใจในสิ่งที่ถูกต้อง ประกอบแต่คุณความดี  วัตถุประสงค์  1. เพื่อปลูกฝังจิตสำนึกให้ นรต.มีความภูมิใจในความเป็นไทยและจงรักภักดีต่อชาติ ศาสนา และสถาบันพระมหากษัตริย์  2. เพื่อให้ นรต.ได้เรียนรู้ประสบการณ์จริงด้วยตนเอง  3. เพื่อให้ นรต.ได้เรียนรู้เอกลักษณ์ของชาติและชุมชนและเข้าถึงค่านิยมของชุมชน  4. เพื่อให้ นรต.ได้เรียนรู้ศิลปวัฒธรรมและปลูกจิตสำนึกในการอนุรักษ์ศิลปะและวัฒนธรรม | 13.1โครงการอุปสมบทหมู่ฯ  ๑.เสนอขออนุมัติโครงการ  2.แต่งตั้งคณะกรรมการประสานหน่วยที่เกี่ยวข้อง  3.สอบถาม นรต.และข้าราชการตำรวจผู้สมัครใจเข้าร่วมโครงการ  4. ประสานการขอใช้สถานที่ดำเนินการบรรพชา อุปสมบท ที่พักภิกษุ และสถานที่ปฏิบัติธรรม  5. ประสานการจัดหาพระพี่เลี้ยง พระวิทยากรเพื่อแนะนำ ดูแลให้ความรู้ในการศึกษาอบรมปฏิบัติธรรม  6. ประกาศเชิญชวนผู้มีจิตศรัทธา ร่วมเป็นเจ้าภาพในการอุปสมบท หรือร่วมบริจาคสมทบ  13.2โครงการทัศนศึกษารอยวัฒนธรรม  ๑. ติดต่อประสานงานและหาข้อมูลเกี่ยวกับสถานที่จัดทัศนศึกษา  ๒. ทำหนังสือขออนุมัติจัดกิจกรรมต่อผู้บังคับบัญชาตามลำดับชั้นและจัดทำหนังสือขออนุญาตเข้าเยี่ยมชมศึกษาดูงาน  ๓. ประสานงานหน่วยงานที่เกี่ยวข้องทั้งภายในและภายนอก  4. ดำเนินการตามโครงการและ  ประเมินผลรายงานผลการปฏิบัติ | ด้านปริมาณ  นรต.สมัครใจเข้าร่วมโครงการไม่น้อยกว่า 80 นาย  ด้านคุณภาพ  นรต.และข้าราชการตำรวจเป็นผู้มีคุณธรรม มีปัญญา พิจารณาตัดสินใจในสิ่งที่ถูกต้อง ดีงาม  ด้านปริมาณ  นรต.เตรียมการณ์ชั้นปีที่ 1 และ 2จำนวน 40 นาย  ด้านคุณภาพ  นรต.มีจิตสำนึกรักความเป็นไทย และมีจิตสำนึกในการอนุรักษ์ศิลปะและวัฒนธรรม | กจ.บก.ปค.  กจ.บก.ปค. | เดือน มี.ค.  ภาคการศึกษาที่ 1 |

13. การเสริมสร้างจิตสำนึกเพื่อพัฒนาตนเองและสังคม

|  |  |  |  |  |  |
| --- | --- | --- | --- | --- | --- |
| **ลำดับ** | **วัตถุประสงค์** | **การดำเนินการ** | **ตัวชี้วัด** | **ผู้รับผิดชอบ** | **ระยะเวลา** |
| 13. | ๑.เพื่อความเป็นสิริมงคลแก่ชีวิต ครอบครัว และหน้าที่การงาน  2. เป็นการปฏิญาณตนให้คำมั่นว่าจะรับราชการด้วยความซื่อสัตย์สุจริต ยึดมั่นประพฤติปฏิบัติในสิ่งที่ดีงาม และถูกต้องสามารถเป็นที่พึ่งแก่ประชาชน สังคม และประเทศชาติ  3. เพื่อเป็นการสืบทอดพระพุทธศาสนา รักษาขนบธรรมเนียมประเพณีอันดีงาม  4. เพื่อพัฒนาจิตใจ คุณธรรม จริยธรรม จรรยาบรรณ และอุดมคติในวิชาชีพ เพื่อให้มีจิตใจที่จะอุทิศตนเพื่อสังคมและประเทศชาติ | 13.3กิจกรรมพิธีสาบานตนต่อพระพุทธมหามณีรัตนปฏิมากร ณ วัดพระศรีรัตนศาสดาราม  ๑.กำหนดห้วงเวลาในการนำ นรต.ชั้นปีที่ 4 เข้าถวายสัตย์ปฏิญาณตน ณ วัดพระศรีรัตนศาสดาราม  2.ติดต่อประสานงานกับสำนักพระราชวังและหน่วยงานที่เกี่ยวข้อง  3.ขออนุม้ติผู้บังคับบัญชาตามลำดับชั้น  4. ดำเนินการด้านเอกสาร เช่น ยืมเงิน แจ้งเวียนเอกสาร จัดซื้อของที่ระลึก และพวงมาลัย  5. ตรวจสอบความพร้อมในด้านต่าง ๆ เช่น สถานที่ ยานพาหนะ  6. รายงานผลการดำเนินการและส่งหลักฐานหักล้างเงินยืม | ด้านปริมาณ  นรต.ชั้นปีที่ 4 ที่นับถือศาสนาพุทธ เข้าร่วมกิจกรรมทุกนาย  ด้านคุณภาพ  นรต.เป็นผู้มีคุณธรรม จริยธรรม เพียบพร้อม มีปัญญาพิจารณาตัดสินใจในสิ่งที่ถูกต้องเมื่อสำเร็จการศึกษาและจบไปรับราชการ | กจ.บก.ปค. | เดือน ม.ค.-ก.พ. |

14. การส่งเสริมการอ่านหนังสือนอกเวลา

|  |  |  |  |  |  |
| --- | --- | --- | --- | --- | --- |
| **ลำดับ** | **วัตถุประสงค์** | **การดำเนินการ** | **ตัวชี้วัด** | **ผู้รับผิดชอบ** | **ระยะเวลา** |
| 14. | ๑.เพื่อให้นักเรียนนายร้อยตำรวจได้ตระหนักถึงความสำคัญของการอ่าน  2. เพื่อส่งเสริมให้นักเรียนนายร้อยตำรวจมีนิสัยรักการอ่าน สนใจแสวงหาความรู้จากแหล่งต่าง ๆ  3. เพื่อส่งเสริมทักษะการอ่านในระดับการนำไปประยุกต์ใช้ในชีวิตประจำวันได้จริง | 1.เสนอโครงการ  2.จัดกิจกรรมตามโครงการ  ชี้แจงทำความเข้าใจให้ นรต.ทราบถึงวัตถุประสงค์ของโครงการ และประโยชน์ที่จะได้รับจากโครงการ และมอบหมายให้นรต.ดำเนินการอ่านหนังสือดังนี้.-  **- นรต.ชั้นปีที่ 1** ให้อ่านคู่มือนักเรียนนายร้อยตำรวจ  **- นรต.ชั้นปีที่ 2** ให้อ่านเรื่อง Police Management of Mass Demonstrations.และเรื่อง Planning and Managing Security for Major Special events.  **- นรต.ชั้นปีที่ 3** ให้อ่านเรื่อง How to lie with statistics.และ วารสารตำรวจของกองกฎหมาย สตช.ฉบับที่ทันสมัยที่สุดจากเว็บไซต์ทางกองกฎหมาย  **- นรต.ชั้นปีที่ 4** ให้อ่านวารสาร FBI Law Enforement Bulletin.จากเว็บไซต์ FBI (ฉบับใหม่ของแต่ละเดือน), หนังสือ Social Media and Tactical Considerations for Law Enforcement.และหนังสือ Personal Use of Social Media Policy and Guidelines  3. ติดตามประเมินผลโครงการ  -ทำการทดสอบความเข้าใจและติดตามผลทุกเดือน ตามความก้าวหน้าของเนื้อหาทีละเล่ม โดยให้เปิดเอกสาร (Open Book) ตอบคำถามได้ แบบเติมคำ 10 ข้อในแต่ละครั้ง | ด้านปริมาณ  นรต.เข้าร่วมโครงการเต็มจำนวนร้อยละ 100  ด้านคุณภาพ  1.นรต.อ่านหนังสือนอกเวลาอย่างน้อยปีการศึกษาละ 2 เล่ม  2.กลุ่มเป้าหมายเกิดความตระหนักและเห็นความสำคัญของการอ่าน และสามารถนำความรู้ที่ได้รับจากการอ่านไปประยุกต์ใช้ในชีวิตประจำวันได้  3.นรต.มีความรู้ทดสอบทักษะความรู้แบบตำราคู่มือที่อ่านผ่านร้อยละ 70 | ปค.1 บก.ปค. | ตลอดภาคการศึกษา |

**การติดตามประเมินผลความสำเร็จตามวัตถุประสงค์ของการจัดกิจกรรม ตามแผนการจัดกิจกรรมพัฒนานักเรียนนายร้อยตำรวจ**

ให้หน่วยผู้รับชอบโครงการ/กิจกรรม รายงานผลการดำเนินโครงการ/กิจกรรมที่ได้ดำเนินการเรียบร้อยแล้ว ตามวัตถุประสงค์ของการจัดกิจกรรมทุกครั้งในที่ประชุมบริหารประจำเดือน เพื่อให้ผู้บังคับบัญชาได้รับทราบผลการดำเนินงาน หากมีข้อคิดเห็น หรือข้อเสนอแนะ ให้นำไปปรับปรุงการดำเนินงานครั้งต่อไป

ให้งานแผนและงบประมาณ กองบังคับการปกครอง โรงเรียนนายร้อยตำรวจ ติดตามผลการดำเนินการตามแผนการจัดกิจกรรม กองบังคับการปกครอง โรงเรียนนายร้อยตำรวจ ประจำปีงบประมาณ พ.ศ.2561 รายงานตามแบบฟอร์มของแผนปฏิบัติราชการ กองบังคับการปกครอง โรงเรียนนายร้อยตำรวจ ประจำปีงบประมาณ พ.ศ.2561 ให้โรงเรียนนายร้อยตำรวจทราบความสำเร็จของจำนวนกิจกรรม อย่างน้อยปีละ 2 ครั้ง ดังนี้.-

- รอบ 6 เดือน รายงานภายในวันที่ 5 เมษายน 2561

- รอบ 12 เดือน รายงานภายในวันที่ 10 ตุลาคม 2561

โดยให้รายงานผลการดำเนินการตามแผนการจัดกิจกรรม ต่อผู้บังคับการปกครอง โรงเรียนนายร้อยตำรวจ เพื่อพิจารณา หากมีข้อเสนอแนะ จะต้องนำไปปรับปรุงแผนการจัดกิจกรรมในปีงบประมาณต่อไป

แผนการจัดกิจกรรมพัฒนานักเรียนนายร้อยตำรวจ ได้กำหนดผลสัมฤทธิ์ของภารกิจ ดังนี้.-

**ผลผลิต** 1. จัดกิจกรรมให้ครบตามเกณฑ์มาตรฐาน บก.ปค. ที่กำหนดไว้ในคู่มือการประกันคุณภาพการศึกษาภายในโรงเรียนนายร้อยตำรวจ เพื่อพัฒนานักเรียนนายร้อยตำรวจให้ครบทั้ง 4 ด้าน

**ผลลัพธ์** 1. นักเรียนนายร้อยตำรวจได้รับการพัฒนาความรู้ และทักษะด้านสังคม คุณธรรม และจริยธรรม ในการจัดกิจกรรมเสริมหลักสูตร

2. บรรลุวัตถุประสงค์ตามหลักสูตรรัฐประศาสนศาสตรบัณฑิต สาขาวิชาการตำรวจ คือส่งเสริมให้การศึกษาอบรมในหลักสูตรภาควิชาการและภาคการฝึกให้ได้ผลสมความมุ่งหมาย โดยแผนการจัดกิจกรรมมีสัดส่วนที่เหมาะสมและต้องไม่กระทบต่อการเรียนการสอนของนักเรียนนายร้อยตำรวจ

**ตัวชี้วัดของสำเร็จ**ของแผนการจัดกิจกรรมพัฒนานักเรียนนายร้อยตำรวจ

1. โครงการ/กิจกรรม ตามแผนพัฒนานักเรียนนายร้อยตำรวจ มีการดำเนินงานบรรลุตามตัวชี้วัดและเป้าหมายของโครงการ ไม่น้อยกว่าร้อยละ 80

2. ได้ดำเนินการตามแผนพัฒนานักเรียนนายร้อยตำรวจไม่น้อยกว่า 4 ด้าน

3. นักเรียนนายร้อยตำรวจมีความพร้อมทางด้านร่างกาย โดยมีผลการทดสอบร่างกาย อยู่ในเกณฑ์ไม่น้อยกว่าร้อยละ 50

4. เพื่อส่งเสริมให้ นรต.มีจิตสาธารณะ รู้จักการเสียสละ และบำเพ็ญประโยชน์ต่อส่วนรวมโดยกิจกรรมจิตอาสามี นรต.เข้าร่วมไม่น้อยกว่าร้อยละ 90